# СТОПАНСКА БАНКА АД - СКОПЈЕ

# СТАТУТАРНА ОДЛУКА

за изменување на Статутот на Стопанска банка АД - Скопје

Скопје, мај 2022

**ОБРАЗЛОЖЕНИЕ**

**Историја**

Постојниот Статут на Стопанска банка АД - Скопје (СБ) донесен од Собранието на акционери е во сила од јуни 2001 година, а од тогаш е менуван и дополнуван повеќе пати во законски предвидената постапка и е одобрен од Гувернерот на Народната банка на Република Северна Македонија.

Сите измени на Статутот се одобрени од страна на Собранието на акционери и се предмет на одобрување од страна на Гувернерот на НБРСМ. Статутот, како општ акт, ги регулира главните одредби за работењето на Банката, вклучително и правата на акционерите утврдени со Одлуките за издавање на акции, и истиот првенствено се заснова на Законот за трговски друштва донесен во 2004 година. Комисијата за хартии од вредност (КХВ) го разгледа Статутот во 2006 година без да издаде било какви забелешки.

**Актуелни случувања**

Во февруари 2019 година, Комисијата за хартии од вредност во процесот на разгледување на статутите на јавно котираните компании, издаде неколку препораки за изменување и дополнување на Статутот на СБ, со цел зголемување на транспарентноста во однос на правата на акциите. Покрај тоа, КХВ зазема став дека СБ треба да ја измени формулата за пресметка на дивиденда на приоритетните акции и да ја замени со однапред одреден износ или процент од номиналниот износ на акциите.

Иако во моментов, како и во досегашниот период, правата на сите класи на акции, вклучително и приоритетните акции, кои се регулирани во Статутот на СБ, се целосно во согласност со релевантните закони, сепак со цел да се почитуваат и спроведат препораките на КХВ, Банката предложи измени на Статутот како што следи:

* Измени, вклучително и одредби за правата на приоритетните акции во Статутот кои се веќе пропишани во Одлуките за издавање и во Законот за трговски друштва, со цел да се зголеми *транспарентноста* на Статутот на СБ и
* Одредување фиксна дивиденда за приоритетните акции во однапред одреден износ.

**Сегашен предлог**

Со оглед дека во 2019 година предлогот на Надзорниот одбор доби позитивно мислење од КХВ, сега НБГ ја предлага истата Статутарна одлука за измена на Статутот на СБ како што беше предложена во 2019 година. Во продолжение подетално се објаснети измените.

Поточно, во однос на предложените измени за гарантираната дивиденда за имателите на приоритетни акции треба да се истакне следново:

Предлогот за гарантирана фиксна дивиденда во однапред определен износ од 25 денари или принос од 6.25% по приоритетна акција се смета за праведен и објективен. Предложениот принос од 6.25% е 5 пати повисок од износот на дивидендата на приоритетните акции која следува врз основа на постојната формула за пресметка на дивиденда на приоритетните акции, одобрена од акционерите.

Со прифаќање на предлогот, ќе бидат имплементирани следните измени на Статутот:

* измена на членот 11, со цел да го преслика во Статутот фактот дека приоритетните акции на СБ се регистрирани во Централниот депозитар за хартии од вредност уште од 2001 година како кумулативни приоритетни акции во согласност со Одлуката за нивното издавање донесена од Собранието на акционери на СБ,
* измени во член 16, со цел Банката да ги конкретизира сите права на двете класи на акции како што се утврдени со Законот за трговски друштва и релевантните Одлуки за издавање,
* измените во член 18 се однесуваат на правото на дивиденда и процесот на распределување на добивката, како што е пропишано со Законот за трговски друштва. Така, во член 18 став 2 се додава нова формална реченица со цел усогласување на одредбата со членот 329 став 2 од Законот за трговските друштва,
* во член 18, став 3, во согласност со препораките на Комисијата за хартии од вредност, гарантираната (фиксна) дивиденда за имателите на приоритетните акции е утврдена како однапред одреден паричен износ од 25 денари по акција,
* Во став 4 од истиот член е транспонирана одредбата од Одлуката за издавање акции за можноста приоритетните акции да стекнат право на учество во дивидендата, условено од донесување на одлука на Собранието на акционери.

Свесни дека оваа одлука треба да биде поддржана од двете класи на акции за да биде усвоена, НБГ ги охрабрува сите акционери внимателно да го разгледаат предлогот и да гласаат позитивно.

Како што беше објаснето погоре, предлогот за висината на гарантираната фиксна дивиденда е праведен и објективен од економска перспектива и ќе обезбеди подобри услови за сопствениците на приоритетните акции, а паралелно ќе се спроведат препораките од КХВ и ќе се подобри транспарентноста на Статутот на СБ.

**Национална Банка на Грција**

Врз основа на член 40 од Статутот на Стопанска банка АД – Скопје (С.О.бр. 399/04.03.2020, пречистен текст), Собранието на акционери на Стопанска банка АД – Скопје, на седницата одржана на 31.05.2022 година, донесе

# СТАТУТАРНА ОДЛУКА

за изменување на Статутот на Стопанска банка АД – Скопје

1. Се усвојува Статутарна одлука за изменување на Статутот на Стопанска банка АД – Скопје (С.О. бр. -------/------------.05.2022 година, пречистен текст).
2. Во Статутот на Стопанска банка АД – Скопје, *член 11 се менува и гласи:*

“Номиналниот износ на почетниот капитал (основната главнина) на СБ изнесува 3.602.219.798, 00 денари.

Почетниот капитал (основната главнина) е поделен на 17.460.180 обични акции, со номинален износ од 201,1 денари по една акција и 227.444 приоритетни кумулативни акции без право на глас со номинален износ од 400,0 денари по една акција, согласно уписот во Централен депозитар за хартии од вредност.

Една обична акција носи право на еден глас во Собранието на акционери на СБ.

Приоритетните акции не носат право на глас во Собранието на акционери на СБ. ”

1. *Член 16 се менува и гласи:*

“Акционерите на СБ ги имаат сите права, обврски и одговорности, утврдени со законите, овој Статут и релевантните Одлуки за издавање на акции донесени од Собранието на акционери.

Обичните акции се акции кои им даваат на нивните сопственици:

* Право на глас во Собранието на акционери,
* Право на исплата на дел од добивка (дивиденда), и
* Право на исплата на дел од остатокот од ликвидационата, односно стечајната маса на Банката.

Приоритетните кумулативни акции се акции кои им даваат на нивните сопственици:

* Право на гарантирана (фиксна) дивиденда како што е определено во член 18 од овој Статут,
* Право на наплата на акумулираните неплатени дивиденди пред наплатувањето на какви било дивиденди на сопственикот на обични акции.

Кога било кое право на приоритетните акции се укинува со измена на Статутот, таа одлука се смета за полноважна доколку приоритетните акционери дадат согласност со донесување на одлука за согласност со 2/3 мнозинство од претставените акционери на седницата.”

1. *Член 18 се менува и гласи:*

“Добивката на СБ, ја распоредува со Одлука Собранието на СБ, по предлог на Надзорниот одбор.

Акционерите на СБ имаат право на учество во добивката, освен ако, според одлуката на Собранието за употреба на добивката, донесена врз основа на закон, релевантен подзаконски акт или овој Статут, добивката е изоставена од распределба меѓу акционерите. Учеството на акционерите во добивката се определува според родот и класата на акциите.

Сопствениците на приоритетни кумулативни акции имаат право на дивиденда во однапред определен износ од 25 денари по акција (6,25 % од номиналната вредност на приоритетната акција). Доколку Банката не оствари добивка во износ кој е доволен да го покрие износот на дивидендата на вкупниот број на акции, остварениот дел од добивката, Банката ќе го распредели само на акционерите кои имаат приоритетни акции (со гарантирана фиксна дивиденда), а најмногу до висина на остварениот дел од добивката. Доколку Банката не оствари добивка доволна за исплата на утврдениот гарантиран износ на дивидендата, имателите на приоритетните акции ќе имаат право на кумулативна дивиденда, односно наплата на заостаната дивиденда во наредните години.

Врз основа на Одлука на Собрание на акционери, имателите на приоритетни акции може да стекнат право на учество во распределбата на добивката на Банката како варијабилен дел во висина што ќе ја утврди Собранието, но најмногу до износот што ќе го добијат имателите на обични акции.”

1. *Член 83, став 2 се менува и гласи:*

“Пречистениот текст на Статутот на Стопанска банка АД – Скопје ги вклучува Статутот на Стопанска банка АД – Скопје (С.О. бр. 399/04.03.2020 година, пречистен текст) и Статутарната одлука за измена на Статутот на Стопанска банка АД – Скопје (С.О. бр. ----/---.05.2022). ”

1. Оваа Одлука влегува во сила со денот на донесувањето, а ќе се применува по добивањето на соодветна согласност од Гувернерот на Народна банка на Република Северна Македонија и усвојувањето од страна на Собранието на акционери.

С.О. бр.--------- **СОБРАНИЕ НА АКЦИОНЕРИ**

-------------.2022

 Скопје **Претседавач,**